李震成

李震成，字霖九，號蘧菴，直隸滄州人。明末清初政治人物。明朝最後一位順天鄉試解元。

生平
崇禎十五年（1642年）壬午科順天鄉試第一名舉人，次年聯捷癸未科進士《崇祯壬午科京省题名录》。明亡後仕清，順治二年（1645年）任山西聞喜縣知縣《山西通志》。擢刑部主事，升本部员外郎，三年七月，主山东乡试；九月，任河南按察使司佥事，提调学政。七年四月，官至陝西兵備參議，分守关西道。旋谪汉中府通判。清乾隆四年刻本《天津府志·卷之二十七》：李震成，字霖玖，滄州人。工詩文，善書。家貧事親，必備甘脆。友愛諸弟，常共處一室，田里悉讓之。中明崇禎壬午解元，癸未登進士。國初，授聞喜令，全活香山堡民千餘户。旋以部郎督學河南六年，又備兵陜西漢中，所至有聲。以艰归，遂不出。携家卜居苏门山，从容城孙奇逢研究理学。暮年还里，卒年八十三《沧州志》：李震成，號霖九，壬午解元，癸未進士。为诸生时，气宇沉笃，文章精微，识者器之。家贫，舌耕竭力养亲，而自奉殊薄。崇祯十五年，乡试第一，次年联捷进士。顺治二年，授山西闻喜知县。大同叛镇姜瓖未靖，敬谨亲王奉命安抚流亡，经县南香山堡，兵索饮，民不与，王怒，飞章入告，将罪以叛逆。震成为请命，王弗听。震成曰：“民有弗顺，为首者县令也。愿就死，以谢万姓。”泪随言下。王感其诚，叹曰：“此民父母也。”立追还奏牍，全活者数千户。擢刑部主事，闻喜人绘图为饯，并立生祠，以志遗爱。升本部员外郎。三年七月，主山东乡试；九月，任河南按察使司佥事，提调学政。莅任，镌联于舆前曰：“徇情双目瞽；受贿两儿亡”。盖震成有二子，仲曰瑛，季曰瑶（其长子或出嗣欤？）差竣，清操闻于上，留任三年，所拔取皆知名士。七年四月，授陕西布政司参议，分守关西道。旋谪汉中府通判。祥符王紫绶有《送李霖九时由凤翔少参谪汉中》诗云：“纱笼诗句壁曾留，满目苍凉感旧游。函谷主人关令尹，扶风属吏汉诸侯。莲花云黑三秦雨，栈道霜红万木秋。梦里不知君去远，更随明月到梁州。” 以艰归，遂不出。携家卜居苏门山，从容城孙奇逢究心理学。暮年还里，兄弟式好，杜门谢客，注经以课子孙。卒年八十三。。

家族
曾祖李汝沽。祖父李大儒。父李文登。《崇禎十六年癸未科進士三代履歷》

參考文獻

 乾隆《沧州志》卷十《人物·孝友》
 民国《沧县志》卷八《人物·名宦》

相關條目
明朝解元列表

Category:沧州人
Category:明朝順天鄉試解元
Category:清朝聞喜縣知縣
Category:清朝陝西布政使司參議
Category:清朝刑部主事
Category:清朝河南按察司佥事